Mot slutten av 1942 ble det gjennomført nye arrestasjoner i Bergensområdet, der tyskerne nok en gang klarte å rulle opp store deler av motstandsbevegelsen og NKPs apparat. Blant de over 30 som nå ble tatt var også Galåen. Han ble 8. september 1942 plassert på Ulven, før han 8. mai året etter ble overført til Grini. 4. november 1943 ble han sendt til Tyskland og Sachsenhausen som «fange nr. 72771». Han ble overført til Mauthausen der han satt til krigen sluttet.